CELEX: E2021C0203
Language: fi
Date: 2021-07-16 00:00:00
Title: EFTAn valvontaviranomaisen delegoitu päätös N:o 203/21/KOL, annettu 16 päivänä heinäkuuta 2021, Norjan ja Islannin käyttöön ottamien, vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä Euroopan parlamentin ja neuvoston asetuksen (EU) 2016/429 226 artiklan 3 kohdan mukaisesti ja päätöksen N:o 58/16/KOL-D kumoamisesta [2021/1957]

11.11.2021   
               
               
                  FI
               
               
                  Euroopan unionin virallinen lehti
               
               
                  L 399/8
               
            
         EFTAN VALVONTAVIRANOMAISEN DELEGOITU PÄÄTÖS N:o 203/21/KOL,
         annettu 16 päivänä heinäkuuta 2021,
         Norjan ja Islannin käyttöön ottamien, vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä Euroopan parlamentin ja neuvoston asetuksen (EU) 2016/429 226 artiklan 3 kohdan mukaisesti ja päätöksen N:o 58/16/KOL-D kumoamisesta [2021/1957]
         EFTAN VALVONTAVIRANOMAINEN, joka
         ottaa huomioon EFTA-valtioiden sopimuksen valvontaviranomaisen ja tuomioistuimen perustamisesta ja erityisesti sen pöytäkirjassa nro 1 olevan 1 artiklan 2 kohdan ja 3 artiklan,
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, liitteessä I olevan I luvun 1.1 osan 13 kohdassa tarkoitetun säädöksen eli
         
            tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1), jäljempänä ’asetus (EU) 2016/429’,
         sellaisena kuin se on muutettuna ja mukautettuna ETA-sopimuksen liitteessä I tarkoitetuilla erityisillä mukautuksilla ja alakohtaisilla mukautuksilla ja erityisesti sen 226 artiklalla, 266 artiklan 2 kohdalla ja 270 artiklan 2 kohdalla,
         ottaa huomioon ETA-sopimuksen liitteessä I olevan I luvun 1.1 osan 13j kohdassa tarkoitetun säädöksen eli
         Euroopan parlamentin ja neuvoston asetuksen (EU) 2016/429 täydentämisestä unionissa tapahtuviin vesieläinten ja vesieläimistä saatavien eläinperäisten tuotteiden siirtoihin sovellettavien eläinterveyttä ja sen todentamista koskevien vaatimusten osalta28 päivänä huhtikuuta 2020 annetun komission delegoidun asetuksen (EU) 2020/990 (2), jäljempänä ’delegoitu asetus (EU) 2020/990’,
         sellaisena kuin se on mukautettuna ETA-sopimuksen liitteessä I tarkoitetuilla alakohtaisilla mukautuksilla ja erityisesti sen 13 artiklan 2 kohdan c alakohdalla,
         ottaa huomioon ETA-sopimuksen liitteessä I olevan I luvun 1.1 osan 13k kohdassa tarkoitetun säädöksen eli
         Euroopan parlamentin ja neuvoston asetuksen (EU) 2016/429 soveltamissäännöistä siltä osin kuin on kyse luetteloiduista taudeista ilmoittamisesta ja raportoinnista unionissa, unionin seuranta- ja hävittämisohjelmien sekä taudista vapaan aseman tunnustamista koskevien hakemusten toimittamis- ja raportointimuodoista ja -menettelyistä sekä sähköisestä tietojärjestelmästä7 päivänä joulukuuta 2020 annetun komission täytäntöönpanoasetuksen (EU) 2020/2002 (3), jäljempänä ’täytäntöönpanoasetus (EU) 2020/2002’,
         sellaisena kuin se on mukautettuna ETA-sopimuksen liitteessä I tarkoitetuilla erityisillä mukautuksilla ja alakohtaisilla mukautuksilla ja erityisesti sen liitteellä III ja liitteessä V olevalla 4 jaksolla,
         ottaa huomioon ETA-sopimuksen liitteessä I olevan I luvun 1.1 osan 13m kohdassa tarkoitetun säädöksen eli
         Euroopan parlamentin ja neuvoston asetusten (EU) 2016/429 ja (EU) 2017/625 soveltamissäännöistä siltä osin kuin on kyse eläinterveystodistusten malleista vesieläinten ja tiettyjen vesieläimistä saatavien eläinperäisten tuotteiden lähetysten unioniin tuloa ja unionin sisällä tapahtuvia siirtoja varten, tällaisia todistuksia koskevasta virallisesta sertifioinnista ja asetuksen (EY) N:o 1251/2008 kumoamisesta16 päivänä joulukuuta 2020 annetun komission täytäntöönpanoasetuksen (EU) 2020/2236 (4), jäljempänä ’täytäntöönpanoasetus (EU) 2020/2236’,
         sellaisena kuin se on mukautettuna ETA-sopimuksen liitteessä I tarkoitetuilla alakohtaisilla mukautuksilla ja erityisesti sen 6 artiklalla ja liitteessä I olevalla 1, 2, 3 tai 5 luvulla,
         sellaisena kuin se on mukautettuna ETA-sopimuksen pöytäkirjassa 1 olevalla 4 kohdan d alakohdalla,
         sekä katsoo seuraavaa:
         
                     (1)
                  
                  
                     Asetusta (EU) 2016/429, delegoitua asetusta (EU) 2020/990, täytäntöönpanoasetusta (EU) 2020/2002 ja täytäntöönpanoasetusta (EU) 2020/2236 alettiin soveltaa Euroopan talousalueen valtioissa, jäljempänä ’ETA-valtiot’, 21 päivänä huhtikuuta 2021.
                  
               
                     (2)
                  
                  
                     Asetuksessa (EU) 2016/429 vahvistetaan eläinten välillä tarttuvien ja eläimestä ihmiseen tarttuvien tautien ehkäisemistä ja torjuntaa koskeva uusi oikeudellinen kehys. Asetuksen 226 artiklan 1 kohdassa säädetään, että Norja ja Islanti voivat hyväksyä kansallisia toimenpiteitä ehkäistäkseen asetuksen 9 artiklan 1 kohdan d alakohdassa tarkoitettuihin luetteloituihin tauteihin kuulumattomien tautien kulkeutumisen tai torjuakseen niiden leviämisen, jos tällainen tauti aiheuttaa kyseisen ETA-valtion vesieläinten terveyteen kohdistuvan merkittävän riskin. Asetuksen (EU) 2016/429 9 artiklan 1 kohdan d alakohdassa tarkoitettuihin luetteloituihin tauteihin kuulumattomia tauteja ovat muun muassa sellaiset vesieläinten taudit, jotka eivät kuulu mihinkään 9 artiklan 1 kohdassa tarkoitettujen luetteloitujen tautien ryhmään, jäljempänä ’luetteloimattomat taudit’, sekä luetteloituihin tauteihin kuuluva koikarpin herpesvirus -tauti, joka edellyttää asetuksen (EU) 2016/429 9 artiklan 1 kohdan e alakohdan mukaisesti seurantaa ETA-alueella.
                  
               
                     (3)
                  
                  
                     Edellä tarkoitetuilla kansallisilla toimenpiteillä ei saa ylittää sitä, mikä on asianmukaista ja tarpeen kyseisen taudin kulkeutumisen ehkäisemiseksi tai leviämisen torjumiseksi Norjassa ja Islannissa.
                  
               
                     (4)
                  
                  
                     Kyseisen asetuksen 226 artiklan 2, 3 ja 4 kohdassa edellytetään, että Norja ja Islanti ilmoittavat EFTAn valvontaviranomaiselle, jäljempänä ’viranomainen’, ennakkoon kaikista ehdotettavista kansallisista toimenpiteistä, ja siinä säädetään, että viranomaisen on hyväksyttävä tällaiset kansalliset toimenpiteet, jos Norjan tai Islannin sekä muiden ETA-valtioiden välisten siirtorajoitusten käyttöönotto on tarpeen kyseisen taudin kulkeutumisen ehkäisemiseksi tai leviämisen torjumiseksi, kun otetaan huomioon taudin kokonaisvaikutukset ETA-alueeseen ja toteutetut toimenpiteet.
                  
               
                     (5)
                  
                  
                     Jos Norjan tai Islannin osalta on hyväksytty asetuksen (EU) 2016/429 226 artiklan 3 kohdan mukaisesti tiettyä tautia koskevia kansallisia toimenpiteitä, Norjan ja Islannin terveystilanteen suojelemiseksi näihin maihin tai niiden sisällä siirrettävien, kyseessä olevalle taudille alttiiden vesieläinlajien lähetysten, jäljempänä ’asianomaiset lähetykset’, on oltava peräisin sellaisesta ETA-valtiosta tai sen osasta, joka on kyseisestä taudista vapaa. Tällaisten lähetysten mukana on oltava virallinen todistus taudista vapaasta asemasta.
                  
               
                     (6)
                  
                  
                     Delegoidun asetuksen (EU) 2020/990 13 artiklan 2 kohdan c alakohdan mukaan toimijoiden on varmistettava, että asianomaisiin lähetyksiin liitetyissä eläinterveystodistuksissa mainitaan merkityksellisten lajien vesieläinten täyttävän kyseisten kansallisten toimenpiteiden noudattamiseksi tarvittavat terveystakeet.
                  
               
                     (7)
                  
                  
                     Eläinterveystodistukset, joilla osoitetaan asianomaisten lähetysten alkuperä, sisältyvät täytäntöönpanoasetuksessa (EU) 2020/2236 vahvistettuihin, ETA-valtioiden välisiä vesieläinten siirtoja varten tarkoitettuihin virallisten todistusten malleihin. Näitä eläinterveystodistuksia on käytettävä asianomaisten lähetysten yhteydessä.
                  
               
                     (8)
                  
                  
                     Asetuksen (EU) 2016/429 226 artiklan 3 kohdan mukaisesti hyväksyttyjä Norjan ja Islannin kansallisia toimenpiteitä ei saisi soveltaa kauempaa kuin on asianmukaista ja tarpeen asianomaisen taudin kulkeutumisen ehkäisemiseksi tai leviämisen torjumiseksi kyseisessä maassa. Jotta viranomainen voisi arvioida säännöllisesti tällaisten toimenpiteiden asianmukaisuutta ja tarpeellisuutta ja jotta toimenpiteitä voitaisiin tarvittaessa muuttaa, Norjan ja Islannin olisi toimitettava viranomaiselle vuotuinen raportti edellisenä vuonna toteutettujen toimenpiteiden toiminnasta. Tällaisiin vuotuisiin raportteihin ja muihin asiaankuuluviin raportteihin olisi sisällyttävä tietyt täytäntöönpanoasetuksessa (EU) 2020/2002 vahvistetut tiedot.
                  
               
                     (9)
                  
                  
                     Asetuksen (EU) 2016/429 226 artiklan 3 kohdan mukaisesti hyväksyttyjen hävittämisohjelmien olisi parannettava tautitilannetta kohtuullisen ajanjakson kuluessa. Johdonmukaisuuden vuoksi tämä ajanjakso ei saisi olla pidempi kuin ajanjakso, jonka kuluessa asetuksen (EU) 2016/429 9 artiklan 1 kohdan c alakohdassa tarkoitettua tautia koskeva hävittämisohjelma on tarkoitus saattaa päätökseen. Asetuksen (EU) 2016/429 226 artiklan 3 kohdan mukaisesti hyväksytyn hävittämisohjelman soveltamisaika ei saisi sen vuoksi olla pidempi kuin kuusi vuotta siitä päivästä, jona viranomainen on sen alun perin hyväksynyt. Asianmukaisesti perustelluissa tapauksissa viranomainen voi Norjan tai Islannin pyynnöstä jatkaa hävittämisohjelman soveltamisaikaa vielä kuudella vuodella. Tämä soveltamisen enimmäiskesto vahvistetaan, jotta hävittämisohjelman päätökseen saattamiseen on riittävästi aikaa ja jotta samalla estetään kohtuuttomat ja pitkäkestoiset häiriöt ETA-alueen sisäisissä vesieläinten siirroissa.
                  
               
                     (10)
                  
                  
                     Viranomainen hyväksyi direktiivin 2006/88/EY (5) 43 artiklan mukaisesti Norjan kansalliset toimenpiteet, joiden tarkoituksena on rajoittaa Gyrodactylus salaris --tartunnan vaikutusta sellaisilla Norjan alueilla, joiden katsotaan olevan vapaita tästä taudista, 3 päivänä maaliskuuta 2016 annetulla päätöksellä N:o 58/16/KOL-D, jäljempänä ’päätös N:o 58/16/KOL-D’. Asetuksella (EU) 2016/429 kumotaan direktiivi 2006/88/EY, joka on sekä päätöksen N:o58/16/KOL-D että tiettyjen sellaisten säädösten (asetus (EY) N:o 1251/2008 (6) ja komission päätös 2010/221/EU (7)) oikeusperusta, joihin kyseisessä päätöksessä viitataan. Selkeyden vuoksi päätös N:o 58/16/KOL-D kumotaan näin ollen tällä päätöksellä.
                  
               
                     (11)
                  
                  
                     Viranomainen on tiiviissä yhteistyössä Euroopan komission kanssa arvioinut kansalliset toimenpiteet, joiden tarkoituksena on rajoittaa Gyrodactylus salaris -tartunnan (luetteloimaton tauti) vaikutusta ja joista Norja on ilmoittanut asetuksen (EU) 2016/429 226 artiklan 2 kohdan mukaisesti (asiakirja nro 1207866), ottaen huomioon Maailman eläintautijärjestön (OIE) standardit (8) sekä kyseisen taudin ja ilmoitettujen toimenpiteiden kokonaisvaikutuksen ETA-alueeseen.
                  
               
                     (12)
                  
                  
                     Viranomainen katsoo, että Norja on laatinut tehokkaan hävittämisohjelman niitä Norjan alueita varten, joilla ilmenee edelleen Gyrodactylus salaris -tartuntoja. Viranomainen katsoo myös, että Norja on säilyttänyt niiden alueidensa taudista vapaan aseman, joiden katsotaan päätöksen N:o 58/16/KOL-D mukaisesti olevan vapaita Gyrodactylus salaris -taudista, ja että se on osoittanut kaikkien muiden alueidensa, jotka eivät kuulu hävittämisohjelman piiriin, taudista vapaan aseman. Lisäksi viranomainen katsoo, että Norja on osoittanut siirtorajoitusten käyttöönottamiseksi toteutettujen toimenpiteiden olevan asianmukaisia ja tarpeellisia taudin kulkeutumisen ehkäisemiseksi tai leviämisen torjumiseksi. Näin ollen viranomainen hyväksyy kansalliset toimenpiteet tällä päätöksellä asetuksen (EU) 2016/429 226 artiklan 3 ja 4 kohdan mukaisesti.
                  
               
                     (13)
                  
                  
                     Viranomainen toimitti delegoidulla päätöksellään N:o 201/21/KOL (asiakirja nro 1212279) päätösluonnoksen asianmukaisesti komitealle asetuksen (EU) 2016/429 226 artiklan 3 kohdan ja 266 artiklan 2 kohdan mukaisesti. Komitea hyväksyi päätösluonnoksen. Näin ollen päätösluonnos on komitean lausunnon mukainen,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Tämän päätöksen liitteessä I olevan taulukon neljännessä sarakkeessa lueteltujen Norjan ja Islannin alueiden katsotaan olevan vapaita kyseisen taulukon ensimmäisen sarakkeen riveillä luetelluista taudeista, ja näille maille annetaan asetuksen (EU) 2016/429 226 artiklan 3 kohdan mukaisesti lupa ottaa käyttöön kansallisia toimenpiteitä.
         
         
            2 artikla
            Hyväksytään tämän päätöksen liitteessä II olevan taulukon ensimmäisessä sarakkeessa lueteltuja tauteja, joihin sovelletaan kansallisia toimenpiteitä, koskevat Norjan ja Islannin hävittämisohjelmat taulukon neljännen sarakkeen riveillä lueteltujen alueiden osalta.
            Hävittämisohjelman soveltamisaika ei saa olla pidempi kuin kuusi vuotta siitä päivästä, jona viranomainen sen alun perin hyväksyi. Asianmukaisesti perustelluissa tapauksissa viranomainen voi Norjan tai Islannin pyynnöstä jatkaa hävittämisohjelman soveltamisaikaa vielä kuudella vuodella.
         
         
            3 artikla
            Vesieläinlajeja, jotka ovat alttiita sellaisille tämän päätöksen liitteessä III olevan taulukon toisessa sarakkeessa luetelluille taudeille, jotka ovat Norjan tai Islannin käyttöönottamien kansallisten toimenpiteiden kohteena, saa siirtää tämän päätöksen liitteissä I ja II olevien taulukoiden neljännessä sarakkeessa luetelluille Norjan tai Islannin alueille ainoastaan, jos
            
                        a)
                     
                     
                        ne ovat peräisin sellaisesta ETA-valtiosta tai sen osasta, jonka katsotaan olevan vapaa kyseisestä taudista; sekä
                     
                  
                        b)
                     
                     
                        niiden mukana on ETA-alueeseen kuuluvan alkuperävaltion toimivaltaisen viranomaisen antama virallinen todistus, joka on laadittu täytäntöönpanoasetuksen (EU) 2020/2236 liitteessä I olevassa 1, 2, 3 tai 5 luvussa esitetyn asianmukaisen eläinterveystodistuksen mallin mukaisesti ja jossa täsmennetään delegoidun asetuksen (EU) 2020/990 13 artiklan 2 kohdan c alakohdan mukaisesti, että Norjan tai Islannin kansallisten toimenpiteiden noudattamiseksi tarvittavat terveystakeet täyttyvät.
                     
                  
         
            4 artikla
            Norjan ja Islannin on toimitettava viimeistään kunkin vuoden 30 päivänä huhtikuuta viranomaiselle raportti asetuksen (EU) 2016/429 226 artiklan 3 kohdan mukaisesti hyväksytyistä kansallisista toimenpiteistään.
            Raportissa
            
                        a)
                     
                     
                        on oltava tiedot toimenpiteistä, jotka on toteutettu edellisenä kalenterivuonna taudista vapaan aseman säilyttämiseksi, mukaan lukien vähintään täytäntöönpanoasetuksen (EU) 2020/2002 liitteessä III vahvistetut tiedot;
                     
                  
                        b)
                     
                     
                        on oltava tiedot mahdollisen asiaankuuluvan hävittämisohjelman edistymisestä, mukaan lukien tiedot edellisenä kalenterivuonna toteutetusta testauksesta ja vähintään täytäntöönpanoasetuksen (EU) 2020/2002 liitteessä V olevassa 4 jaksossa vahvistetut tiedot sekä
                     
                  
                        c)
                     
                     
                        on perusteltava, miksi asianomaisen taudista vapaan aseman säilyttämistä tai hävittämisohjelman toteuttamista olisi jatkettava vielä yhdellä kalenterivuodella. Hoidon, rokotteiden ja taudille vastustuskykyisen kannan saatavuuteen sekä muuhun oleelliseen kehitykseen on viitattava erikseen, jos jostakin näistä on tullut käyttökelpoinen vaihtoehto Gyrodactylus salaris -tartuntojen ehkäisemisessä ja torjunnassa edellisen raportin toimittamisen jälkeen.
                     
                  
         
            5 artikla
            Viranomainen voi muuttaa asetuksen (EU) 2016/429 226 artiklan 3 kohdan mukaisesti hyväksymiään Norjan tai Islannin kansallisia toimenpiteitä, jos tämän päätöksen 4 artiklan ensimmäisen kohdan c alakohdassa tarkoitetut tiedot tai muut vastaavat tiedot eläinten terveyden kehityksestä viittaavat siihen, että rajoitusten asettaminen ETA-valtioiden välisille siirroille ei ole enää tarpeen tai perusteltua asianomaisen taudin kulkeutumisen ehkäisemiseksi tai sen leviämisen torjumiseksi.
         
         
            6 artikla
            Kumotaan päätös N:o 58/16/KOL-D.
         
         
            7 artikla
            Tämä päätös tulee voimaan sen allekirjoittamispäivänä.
         
         
            8 artikla
            Tämä päätös on osoitettu Norjalle ja Islannille.
         
         
            Tehty Brysselissä 16 päivänä heinäkuuta 2021.
            
               
                  EFTAn valvontaviranomaisen puolesta, delegoidun päätöksen N:o 130/20/KOL nojalla
               
               Högni S. KRISTJÁNSSON
               
                  asiasta vastaava kollegion jäsen
               
            
            
               Melpo-Menie JOSÉPHIDÈS in puolesta
               
                  allekirjoittaja oikeus- ja hallintoasioista
               
               
                  vastaavan johtajan ominaisuudessa
               
            
         
         
            (1)  Sisällytetty ETA-sopimukseen 17 päivänä joulukuuta 2020 annetulla sekakomitean päätöksellä N:o 179/2020.
         
            (2)  Sisällytetty ETA-sopimukseen 4 päivänä helmikuuta 2021 annetulla sekakomitean päätöksellä N:o 4/2021.
         
            (3)  Sisällytetty ETA-sopimukseen 4 päivänä helmikuuta 2021 annetulla sekakomitean päätöksellä N:o 4/2021.
         
            (4)  Sisällytetty ETA-sopimukseen 19 päivänä maaliskuuta 2021 annetulla sekakomitean päätöksellä N:o 93/2021.
         
            (5)  Vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annettu neuvoston direktiivi 2006/88/EY, sellaisena kuin se on muutettuna ja mukautettuna ETA-sopimuksen liitteessä I tarkoitetuilla alakohtaisilla mukautuksilla, mainittiin aiemmin ETA-sopimuksen liitteessä I olevan I luvun 3.1 osan 8a kohdassa.
         
            (6)  Neuvoston direktiivin 2006/88/EY täytäntöönpanosta vesiviljelyeläinten ja niistä saatavien tuotteiden markkinoille saattamista ja yhteisöön tuontia koskevien edellytysten ja todistusvaatimusten osalta ja tartunnanlevittäjälajien luettelon vahvistamiseksi 12 päivänä joulukuuta 2008 annettu komission asetus (EY) N:o 1251/2008, sellaisena kuin se on muutettuna ja mukautettuna ETA-sopimuksen liitteessä I tarkoitetuilla alakohtaisilla mukautuksilla, mainittiin aiemmin ETA-sopimuksen liitteessä I olevan I luvun 4.2 osan 86 kohdassa.
         
            (7)  Vesiviljelyeläinten ja luonnonvaraisten vesieläinten tiettyjen tautien vaikutuksen rajoittamiseen tähtäävien kansallisten toimenpiteiden hyväksymisestä neuvoston direktiivin 2006/88/EY 43 artiklan mukaisesti 15 päivänä huhtikuuta 2010 annettu komission päätös 2010/221/EU, sellaisena kuin se on muutettuna ja mukautettuna ETA-sopimuksen liitteessä I tarkoitetuilla alakohtaisilla mukautuksilla, mainittiin aiemmin ETA-sopimuksen liitteessä I olevan I luvun 4.2 osan 94 kohdassa.
         
            (8)  Maailman eläintautijärjestön (OIE) vesieläinten terveyttä koskeva kansainvälinen säännöstö (OIE Aquatic Animal Health Code) ja Maailman eläintautijärjestön (OIE) vesieläinten diagnostisia testejä käsittelevä käsikirja (OIE Manual of Diagnostic Tests for Aquatic Animals).
      
      
         
            LIITE I
            
               Norjan ja Islannin alueet, joita pidetään vapaina tietyistä vesieläimiin vaikuttavista taudeista ja joiden osalta on hyväksytty kansallisia toimenpiteitä asetuksen (EU) 2016/429 226 artiklan 3 kohdan mukaisesti
            
            
                        Tauti
                     
                     
                        ETA:n EFTA-valtio
                     
                     
                        Koodi
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat
                     
                     
                        Kansallisen toimenpiteen hyväksymisestä annetun EFTAn valvontaviranomaisen päätöksen numero
                     
                  
                        
                           Gyrodactylus salaris -tartunta (GS)
                     
                     
                        Norja
                     
                     
                        NO
                     
                     
                        Koko alue lukuun ottamatta tämän asiakirjan liitteessä II lueteltuja valuma-alueita, joihin sovelletaan hyväksyttyä Gyrodactylus salaris -taudin hävittämisohjelmaa
                     
                     
                        203/21/KOL
                     
                  
      
      
         
            LIITE II
            
               Norjan ja Islannin alueet, joilla on tiettyjen vesieläimiin vaikuttavien tautien osalta hävittämisohjelmat ja joiden osalta on hyväksytty kansallisia toimenpiteitä asetuksen (EU) 2016/429 226 artiklan 3 kohdan mukaisesti
            
            
                        Tauti
                     
                     
                        ETA:n EFTA-valtio
                     
                     
                        Koodi
                     
                     
                        Hyväksyttyjen kansallisten toimenpiteiden kohteena olevan alueen maantieteelliset rajat
                     
                     
                        Kansallisen toimenpiteen hyväksymisestä annetun EFTAn valvontaviranomaisen päätöksen numero
                     
                  
                        
                           Gyrodactylus salaris -tartunta (GS)
                     
                     
                        Norja
                     
                     
                        NO
                     
                     
                        Skibotnelvan, Signaldalselvan ja Kitdalselvan (Troms), Leirelvan, Ranelvan, Drevjan, Fustan, Vefsnan, Hundålan, Halsanelvan, Hestdalselvan, Dagsvikelvan ja Nylandselvan (Nordland), Batnfjordselvan, Drivan, Litledalselvan, Usman (Øksendalselva) (Møre og Romsdal), Drammenselvan ja Lierelvan (Buskerud), Vesleelvan (Sandeelva) ja Selvikvassdragetin (Vestfold) valuma-alueet
                     
                     
                        203/21/KOL
                     
                  
      
      
         
            LIITE III
            
               Sellaisille taudeille alttiit vesieläinlajit, joiden osalta on otettu käyttöön kansallisia toimenpiteitä asetuksen (EU) 2016/429 226 artiklan 1 kohdan mukaisesti
            
            
                        Tauti
                     
                     
                        Taudille alttiit lajit
                     
                  
                        Koikarpin herpesvirustartunta (KHV)
                     
                     
                        Täytäntöönpanoasetuksen (EU) 2018/1882 liitteessä olevan taulukon sarakkeessa 3 luetellut lajit
                     
                  
                        Karpin kevätviremia (SVC)
                     
                     
                        Marmoripaksuotsa (Hypophthalmichthys nobilis), kultakala (Carassius auratus auratus), ruutana (Carassius carassius), ruohokarppi (Ctenopharyngodon idella), karppi ja koikarppi (Cyprinus carpio), hopeapaksuotsa (Hypophthalmichthys molitrix), monni (Silurus glanis), suutari (Tinca tinca), säyne (Leuciscus idus)
                     
                  
                        Bakteeriperäinen munuaistauti (BKD)
                     
                     
                        Kaikki Salmonidae-heimon lajit
                     
                  
                        Tarttuva haimakuoliotauti (IPN)
                     
                     
                        Puronieriä (Salvelinus fontinalis), taimen (Salmo trutta), merilohi (Salmo salar), (Oncorhynchus spp.), siika (Coregonus lavaretus)
                     
                  
                        
                           Gyrodactylus salaris -tartunta (GS)
                     
                     
                        Merilohi (Salmo salar), kirjolohi (Oncorhynchus mykiss), nieriä (Salvelinus alpinus), Pohjois-Amerikan puronieriä (Salvelinus fontinalis), harjus (Thymallus thymallus), Pohjois-Amerikan harmaanieriä (Salvelinus namaycush), taimen (Salmo trutta) ja kaikki näiden lajien kanssa kontaktissa olleet lajit
                     
                  
                        Ostereiden herpesvirus 1 μνar (OsHV-1 μνar)
                     
                     
                        Tyynenmerenosteri (Crassostrea gigas)
                     
                  
                        Lohikalojen alfavirus (SAV)
                     
                     
                        Merilohi (Salmo salar), kirjolohi (Oncorhynchus mykiss), taimen (Salmo trutta)